**Rīgas Tehniskā koledžas**

**Studentu pašpārvaldes**

**darbības programma**

**2024./25.ak.gadam**

RTK SP ir studentu kopums, kura darbība un mērķi ir virzīti studiju kvalitātes un studentu ikdienas uzlabošanai. Pašpārvalde ir vieta, kur studentiem tiek sniegtas iespējas attīstīt dažādas prasmes, pilnveidoties, iepazīt daudz jaunu cilvēku, kā arī atklāt sevī jaunas personības šķautnes.

 Studentu pašpārvaldē savu vietu atrod dažādu zināšanu, praktisko iemaņu, rakstura īpašību personības. Piedaloties kopīgā darbā, studenti mācās un attīsta savas organizatoriskās, sociālās un radošās prasmes, atrod jaunus draugus un domubiedrus.

 Rīgas Tehniskās koledžas studējošo pašpārvalde pārstāv RTK studentu intereses, piedaloties studiju procesa īstenošanā un uzlabošanā.

 Tās uzdevums ir piedalīties koledžas struktūrvienību, RTK Dome, stipendiju komisijas, ētikas komisijas u.c. komisiju sastāvos, Latvijas Studentu apvienības darbā, kā arī organizēt dažādus Rīgas Tehniskās koledžas pasākumus.

**SP darbības mērķis**:

 Pārstāvēt studējošos visās RTK institūcijās, aizstāvēt viņu akadēmiskās un sociālās tiesības, kultūras dzīves intereses, veicināt radošu, inovatīvu, studijām labvēlīgu vidi, popularizēt RTK esošās studiju programmas un tās studentus, kā arī veidot sadarbības ar nozares uzņēmumiem, rast kopīgus risinājumus ar mācībspēkiem un RTK vadību.

 Mūsu mērķis ir atrast risinājumus jebkādai situācijai, kādā mēs varētu nokļūt un turpināt veidot interesantus, studentiem pievilcīgus, radošus, sportiskus un ar nozari saistītus pasākumus.

**RTK SP darbības attīstība**:

 Šogad tiks likts uzsvars uz pašpārvaldes dokumentācijas aktualizēšanu, savstarpējo komunikācijas uzlabošanu, kā arī komunikācijas veidošanu ar RTK administrāciju un citu augstskolu/koledžu pašpārvaldēm.

 Jo labāka komunikācija biedru starpā, jo saliedētāka pašpārvalde, jo efektīvāk tiks pildītas funkcijas un sasniegti uzstādītie mērķi.

 Viens no 2024./25.ak.g. RTK SP pamatuzdevumiem ir vizuālās identitātes un tēla izveidošana un uzturēšana.

 Veiksmīgai pašpārvaldes darbībai ir svarīgi uzturēt un nostiprināt sadarbību ar visdažādākajiem sadarbības partneriem: asociācijām, prakses vietām, uzņēmumiem.

 Mēs, RTK studentu pašpārvalde, centīsimies panākt straujāku RTK SP izaugsmi, uzlabojot arī iekšējo atmosfēru pašpārvaldē.

**SP darbības organizācija:**

 RTK SP šobrīd veido (atjauno) sistēmu, pēc kuras tā darbosies.

Šogad, ir ievēlēti **14** studenti, kuri ieņem atsevišķus amatus un pilda tiem uzticētos pienākumus.

 RTK SP priekšsēdētājs ir pašpārvaldes ievēlēts students, kurš koordinē pašpārvaldes darbību un pārstāv RTK SP viedokli dažādās lēmējinstitūcijās.

 Priekšsēdētājs ir „galvenais students” administrācijas acīs, kas pārrauga visus procesus pašpārvaldē, to termiņu izpildi un kvalitāti.

 Priekšsēdētāja vietnieks ir priekšsēdētāja izvirzīts cilvēks, ko biedri apstiprina. Priekšsēdētāja vietnieks aizstāj priekšsēdētāju tā prombūtnes un slimības laikā, motivē biedrus un aktīvistus.

**Studējošo pašpārvaldes nolikums: *www.rtk.lv***

**RTK Studējošo pašpārvaldes struktūra**

Studējošo pašpārvaldē darbojas vienpadsmit studentu pārstāvji.

Pirmajā Pašpārvaldes sēdē, atklāti balsojot, tiek ievēlēti šādi amati:

* **Priekšsēdētājs –** organizē Pašpārvaldes darbu, kā arī reprezentē to RTK un citās organizācijās, veic sadarbību ar koledžas administrāciju.
* **Priekšsēdētāja vietnieks –** palīdz priekšsēdētājam organizēt Pašpārvaldes darbu un nepieciešamības gadījumā aizstāj priekšsēdētāju. Informē informācijas plūsmu un uztur sadarbību ar RTK ERASMUS+ komisiju.
* **Finanšu koordinators –** veic darbības saistītas ar finansēm, atbildīgs par dokumentāciju ar grāmatvedību.
* **Komunikācijas un sociālo tīklu koordinators –**veic komunikāciju ar RTK studentiem, apzinot aktuālās problēmas un nepieciešamos uzlabojumus. Nodrošina komunikāciju ar mācībspēkiem un administrāciju dažādu jautājumu risināšanā.
* **Sabiedrisko attiecību koordinators –** nodrošina informācijas apmaiņu un ievietošanu, uztur sociālus tīklus: Facebook, Instagram u.c.; veido piesaistošus plakātus, citus radošus darbus, prezentmateriālus. Veido un uztur sadarbību ar citu augstskolu/koledžu pašpārvaldēm;
* **Pasākumu, sporta un veselīga dzīvesveida koordinators –** nodrošina kvalitatīvu, izglītojošo un izklaidējošo pasākumu izveidi un īstenošanu. Organizē sporta pasākumus un popularizē aktīvu/sportiski veselīgu dzīvesveidu;
* **Projektu un studiju procesa koordinators –** pārstāv studentu intereses un vajadzības studiju procesā. Nodrošina priekšlikumu, akadēmisko jautājumu un problēmu izskatīšanu un risināšanu studiju procesa kvalitātes uzlabošanai.
* **Sekretārs –** nodrošina pašpārvaldes lietvedību.

E-pasts: studentu pasparvalde@kcrtk.lv

RTK Studējošo pašpārvaldes aktualitātes: [Facebook](https://www.facebook.com/JVLMAstudentupasparvalde/) un [Instagram](https://www.instagram.com/jvlmasp/).

Adrese: Braslas ielā 16 - 605 Rīga LV1084

**Studējošo Pašpārvaldes sastāvs**

|  |  |  |
| --- | --- | --- |
| **Priekšsēdētāja** | Nellija Kuzņecova | **Pašpārvaldes biedri**: Andris PunculisUldis ZiemelisPatrīcija GreidāneĒriks Krasnovs**Aktivisti** |
| **Priekšsēdētāja vietniece** | Liene Danilova |
| **Finanšu koordinators**  | Germans Pedelis |
| **Projektu un studiju procesa koordinators** | Mikus Alfreds Kļaviņš |
| **Komunikācijas un sociālo tīklu koordinators**  | Raimonds Veinbergs |
| **Sabiedrisko attiecību koordinators –** | Daniils Marčenko |
| **Pasākumu, sporta un veselīga dzīvesveida koordinators** | Dmitrijs ĻudvigsĒriks Deičs |
| **Sekretārs** | Marija Možeiko |
| *Pārstāvis RTK Dome* | *Nellija Kuzņecova**Ēriks Krasnovs* |
| *Pārstāvis stipendiju komisija* | *Mikus Alfreds Kļaviņš* |

**Pašpārvaldes biedri** ir sarakstā esošie biedri, kuriem ir interese iesaistīties studentu pašpārvaldes darbībā. Pašpārvaldes biedriem balsstiesības tiek piešķirtas pēc 3 apmeklētām sēdēm.

**Aktīvisti** – ir kā palīgi, kuri iesaistās pašpārvaldes darbā.

**Pasākumu plāns**

**uz 2024./25.ak.gadu**

|  |  |  |
| --- | --- | --- |
| *Mēnesis* | *pasākums* | *Datums/ atbildīgais* |
| ***Septembris*** |  |  |
| ***Oktobris*** | SP valdes vēlēšanāsStudiju gada Darba plāna apstiprināšanaIepazīstināšana ar Erasmus+ iespējām |  |
| ***Novembris*** | Patriotiskā nedēļa, RTK Stipro kauss” Lāčplēša dienai veltīts |  |
| ***Decembris*** | Tikšanās ar administrāciju – paredzamie semestra rezultāti |  |
| ***Janvāris*** | Saliedēšanas pasākumi 1. un 2.kursiem (slidošana, slēpošana, *lazertag* utt)Izlaidums – 3.kursiem |  |
| ***Februāris*** | Tikšanās ar administrāciju – semestra rezultātu izvērtēšana, studentu rotācija.ERASMUS+ programmas aktualitātes (dalīšanās pieredzē) |  |
| ***Marts*** | Konkurss „Erudīts”Atvērto durvju dienas – tikšanās ar vidusskolu skolēniem |  |
| ***Aprīlis*** | Labo darbu nedēļa. TalkaAtvērto durvju dienas – izbraukums uz vidusskolām reģionos |  |
| ***Maijs*** | Datorspēles/ galda spēles starp kursiemMēneša Sportiskākā grupa „10 000 soļu – katru dienu” |  |
| ***Jūnijs*** | 2 dienu pasākums (pārgājiens/velobrauciens/ laivu brauciens – saliedēšana/ organizatorisko un komunikācijas prasmju uzlabošana) – „Apceļo un iepazīsti Latviju”SP atskaite par gada pasākumiem un nākamā gada darba plāna apspriešana.Izlaidums – 2.kursiem |  |

Plāns ir provizorisks. Pasākumi un aktivitātes var mainīties.

Sociālie tīkli un kontakti

  

Izstrādāts un apstiprināts SP sēdē

**Studentu pašpārvaldes priekšsēdētāja Nelli Kuzņecova**